**MELLÉKLET**

**a Veszprémi Petőfi Színház igazgatói munkakörének betöltésére kiírt pályázat Véleményező Bizottságának üléséről készült jegyzőkönyvhöz**

**Oberfrank Pál pályázatáról**

az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI.15.) Korm. rendelet

5. § (2) bekezdése és (4) bekezdése alapján elkészített

**összegző vélemény és a szavazás eredménye**

A Véleményező Bizottság a beadott pályázati dokumentáció ismeretében és a pályázó személyes meghallgatása alapján megállapította, hogy Oberfrank Pál pályázata mind formai, mind tartalmi-szakmai szempontból érvényes, a pályázó továbbra is alkalmas a Veszprémi Petőfi Színház igazgatói munkakörének betöltésére.

A pályázat erőssége, hogy nem új dolgokat talál ki, hanem a már meglévő eredményeket kívánja továbbvinni a pályázó, bár az országosan elismert színészek vidékre csábítására nem tartalmaz koncepciót. A szakmai Bizottság megállapította, hogy a meghallgatás során felvetett problémák (pandémiát követően a fizető nézők számának növelése, munkavállalók motiválása a színházon kívüli feladatokra, központi forráshiány, a különböző generációk munkához fűződő viszonyának kezelése, a fiatal színészek számára támogatás lehetősége a város részéről) egységesen érintik a vidéki színházakat. A színházban megvalósuló PetőfIfi Akadémia tagok közül többen már aktívan részt vesznek a Színház működésében, a program beváltotta a hozzá fűzött reményeket. A Színház társadalmi szerepvállalása példaértékű más városok számára is. A pályázó által felvázolt jövőbeli terveket a Bizottság megfelelőnek véli.

A Véleményező Bizottság javasolja a Közgyűlésnek, hogy a Veszprémi Petőfi Színház igazgatói feladatainak ellátásával 2025-től újabb 5 évre Oberfrank Pált bízza meg.

Szavazás eredménye: 7 igen, 0 nem, 0 tartózkodás.

**Veszprém, 2024. szeptember 9.**

**dr. Hegedűs Barbara s. k.**

**a Véleményező Bizottság elnöke**