**Szám:** ÖNK/1-9/2024.

## **ELŐTERJESZTÉS**

## **Veszprém Megyei Jogú Város Önkormányzatának**

## **2024. szeptember 26-i**

## **Közgyűlésére**

**Tárgy:** Döntés Veszprém Megyei Jogú Város Önkormányzata Közgyűlésének a kiadások készpénzben történő teljesítésének eseteiről szóló önkormányzati rendelet megalkotásáról

**Előterjesztő:** Porga Gyula polgármester

**Az előterjesztés előkészítésében részt vett:** Fazekas Ildikó irodavezető

dr. Lohonyai Bernadett aljegyző, irodavezető

**Az előterjesztést megtárgyalta:** Veszprém MJV Önkormányzata Közgyűlésének:

Pénzügyi és Költségvetési Bizottsága

Ügyrendi és Igazgatási Bizottsága

A döntés meghozatala **minősített** többséget igényel.

**Az előterjesztés törvényességi felülvizsgálatát végezte:**

|  |  |
| --- | --- |
|  | Madarászné dr. Ifju Bernadett  csoportvezető |

**Tisztelt Közgyűlés!**

Az államháztartásról szóló 2011. évi CXCV. törvény (a továbbiakban: Áht.) 85. §-a kimondja, hogy a bevételek beszedésekor, kiadások teljesítésekor lehetőség szerint készpénzkímélő fizetési módokat kell alkalmazni. A kiadások készpénzben történő teljesítésére csak jogszabályban szabályozott esetekben kerülhet sor.

A fenti jogszabályi előírás teljesülése érdekében az Áht. 109. § (6) bekezdése felhatalmazást ad az Önkormányzat számára, hogy rendeletben állapítsa meg a kiadások készpénzben történő teljesítésének eseteit. E felhatalmazás egyben jogalkotási kötelezettséget is jelent.

Az államháztartásról szóló törvény végrehajtásáról szóló 368/2011. (XII. 31.) Korm. rendelet 148. § (1)-(2) bekezdése alapján a költségvetési szerv készpénzt vehet fel házipénztárába. A házipénztárból felvett készpénzelőleggel a készpénzt felvevőnek el kell számolnia a költségvetési szerv belső szabályzatában meghatározottak szerint. Az Önkormányzat és az irányítása alá tartozó költségvetési szervek pénz-, értékkezelési szabályzatai a számvitelről szóló 2000. évi C. törvény, az államháztartás számviteléről szóló 4/2013. (I. 11.) Korm. rendelet, az államháztartásról szóló törvény végrehajtásáról szóló 368/2011. (XII. 31.) Korm. rendelet előírásai, valamint a Számviteli Politikában rögzített alapelvek alapján kerültek kiadásra. A szabályzatok a részletszabályokat tartalmazzák, a rendelet-tervezetben a Közgyűlés a kiadások készpénzben történő teljesítésének esetköreit határozhatja meg.

Kérem a Tisztelt Közgyűlést, az előterjesztést megvitatni és a rendelet-tervezetet elfogadni szíveskedjék.

**Veszprém,** 2024. szeptember 5.

|  |  |
| --- | --- |
|  | **Porga Gyula** |

**Veszprém Megyei Jogú Város Önkormányzata Közgyűlésének**

**.../2024. (IX. 26.) önkormányzati rendelete**

**a kiadások készpénzben történő teljesítésének eseteiről**

Veszprém Megyei Jogú Város Önkormányzata Közgyűlése az államháztartásról szóló 2011. évi CXCV. törvény 109. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában foglalt feladatkörében eljárva a következőket rendeli el:

**1. §**

A rendelet hatálya Veszprém Megyei Jogú Város Önkormányzatára (a továbbiakban: Önkormányzat), valamint az Önkormányzat által irányított költségvetési szervekre terjed ki.

**2. §**

(1) Az Önkormányzat és az irányítása alá tartozó költségvetési szervek készpénzes kifizetéseik teljesítése érdekében készpénzt vehetnek fel a bankszámlájukról a házipénztári forgalom lebonyolítására.

(2) A házipénztárból lehetőség van készpénzelőleg felvételére. A készpénzelőleg felvételére, az azzal való elszámolásra vonatkozó részletszabályokat a pénz-, értékkezelési szabályzat tartalmazza.

**3. §**

(1) Az Önkormányzat, valamint az irányítása alá tartozó költségvetési szervek házipénztárából a készpénzben teljesíthető kifizetések a következők:

a) az Önkormányzat, valamint költségvetési szervei tevékenységével összefüggésben a tevékenységet szolgáló eszközök, üzemeltetési, szakmai anyagok, készletek beszerzése, egyéb kis összegű dologi kiadások, szolgáltatás igénybevétele érdekében felmerült készpénz kifizetések,

b) az Önkormányzat és költségvetési szervei tevékenységéhez kapcsolódó utólagos elszámolásra kiadott előlegek,

c) helyi és helyközi utazási költségtérítés,

d) reprezentációs kiadások,

e) belföldi, külföldi kiküldetésnél útiköltség térítések, napidíjak,

f) lakossági folyószámlával nem rendelkező szerződött partnerek megbízási díjai, vagy

g) jogszabályban meghatározott szociális vagy gyermekvédelmi pénzbeli ellátás kifizetése.

(2) Az (1) bekezdésben meghatározott esetekben bruttó 500.000 Ft egyedi értékhatárig történhet kifizetés a házipénztárból.

(3) A (2) bekezdésben megállapított értékhatár felett a házipénztárból csak a szervezet vezetőjének egyedi írásbeli engedélye alapján teljesíthető készpénzkifizetés.

**4. §**

Ez a rendelet 2024. szeptember 27-én lép hatályba.

|  |  |
| --- | --- |
| **Porga Gyula s.k.**  polgármester | **dr. Dancs Judit s.k.**  jegyző |

**Előzetes hatásvizsgálat**

**Veszprém Megyei Jogú Város Önkormányzata Közgyűlésének**

**a kiadások készpénzben történő teljesítésének eseteiről szóló önkormányzati rendelet megalkotásához**

**I.**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban Jat.) 17. §-a szerint:

17. § (1) A jogszabály előkészítője – a jogszabályban feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

(2) A hatásvizsgálat során vizsgálni kell

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, tárgyi és pénzügyi feltételeket.

**II.**

Veszprém Megyei Jogú Város Önkormányzata Közgyűlésének a kiadások készpénzben történő teljesítésének eseteiről szóló önkormányzati rendelet-tervezetben (a továbbiakban: Tervezet) foglaltak várható hatásai – a Jat 17. §.(2) bekezdésében foglalt elvárások tükrében – az alábbiak szerint összegezhetők:

1. **A tervezett jogszabály valamennyi jelentősnek ítélt hatása**

E körben a Jat szerint „különösen” a következő kategóriákat kell vizsgálni.

1. **A jogszabály társadalmi, gazdasági, költségvetési hatásai**

aa) *A tervezet társadalmi hatásai:*

A Tervezet társadalmi hatással nem bír.

*A Tervezet gazdasági, költségvetési hatásai:*

A Tervezet a pénz-, értékkezelési szabályzat alapdokumentuma a vonatkozó felsőbb szintű jogszabályok mellett.

ab) *A jogszabály környezeti és egészségi következményei*:

A Tervezetben foglaltaknak a jelenlegi helyzethez viszonyított, számottevő környezeti és egészségi következményei, eltérései nincsenek.

ac) *A jogszabály adminisztratív terheket befolyásoló hatásai:*

A Tervezet a jelenlegihez képest jelentős adminisztratív terheket nem keletkeztet, a szabályozásra jogszabályi előírások miatt kerül sor.

1. **A jogszabály megalkotásának szükségessége, a jogalkotás elmaradásának várható következményei:**

A Tervezet megalkotását az államháztartásról szóló 2011. évi CXCV. törvény 109. § (6) bekezdése indokolja.

1. **A jogszabály alkalmazásához szükséges személyi, szervezeti, tárgyi és pénzügyi feltételek:**

A Tervezet elfogadása esetén többlet személyi, szervezeti, tárgyi és pénzügyi feltétel teljesítésének szükségessége nem merül fel.

**Indokolás**

**Veszprém Megyei Jogú Város Önkormányzata Közgyűlésének**

**a kiadások készpénzben történő teljesítésének eseteiről szóló önkormányzati rendelet megalkotásához**

**I.**

A jogalkotásról szóló 2010. évi CXXX. törvény (a továbbiakban Jat.) 18. §-a szerint:

18. § (1) A jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait, és az álláspontját az indokolás közzétételéről.

(2) A jogszabály tervezetének indokolásában tájékoztatást kell adni a javasolt szabályozás és az európai uniós jogból eredő kötelezettségek összhangjáról, valamint a 20. § szerinti egyeztetési kötelezettségről.

(3) A jogszabály tervezetéhez tartozó indokolás nyilvánosságát jogszabályban meghatározottak szerint kell biztosítani.

(4) A jogszabály tervezetéhez tartozó indokolás kötelező erővel nem rendelkezik.

(5) A jogszabály értelmezésekor figyelmen kívül kell hagyni a jogszabály tervezetéhez tartozó indokolás jogszabályszöveggel ellentétes részét.

**II.**

Veszprém Megyei Jogú Város Önkormányzata Közgyűlésének a kiadások készpénzben történő teljesítésének eseteiről szóló önkormányzati rendelet megalkotásának indokai – a Jat 18. §-a alapján – az alábbiak szerint összegezhetők:

1. **A javasolt szabályozást szükségessé tevő társadalmi, gazdasági, szakmai okok és célok, a jogi szabályozás várható hatásainak ismertetése:**

Az államháztartásról szóló 2011. évi CXCV. törvény (a továbbiakban: Áht.) 85. §-a kimondja, hogy a bevételek beszedésekor, kiadások teljesítésekor lehetőség szerint készpénzkímélő fizetési módokat kell alkalmazni. A kiadások készpénzben történő teljesítésére csak jogszabályban szabályozott esetekben kerülhet sor.

A fenti jogszabályi előírás teljesülése érdekében az Áht. 109. § (6) bekezdése felhatalmazást ad az Önkormányzat számára, hogy rendeletben állapítsa meg a kiadások készpénzben történő teljesítésének eseteit. E felhatalmazás egyben jogalkotási kötelezettséget is jelent.

Az államháztartásról szóló törvény végrehajtásáról szóló 368/2011. (XII. 31.) Korm. rendelet 148. § (1)-(2) bekezdése alapján a költségvetési szerv készpénzt vehet fel házipénztárába. A házipénztárból felvett készpénzelőleggel a készpénzt felvevőnek el kell számolnia a költségvetési szerv belső szabályzatában meghatározottak szerint. Az Önkormányzat és az irányítása alá tartozó költségvetési szervek pénz-, értékkezelési szabályzatai a számvitelről szóló 2000. évi C. törvény, az államháztartás számviteléről szóló 4/2013. (I. 11.) Korm. rendelet, az államháztartásról szóló törvény végrehajtásáról szóló 368/2011. (XII. 31.) Korm. rendelet előírásai, valamint a Számviteli Politikában rögzített alapelvek alapján kerültek kiadásra. A szabályzatok a részletszabályokat tartalmazzák, a rendelet-tervezetben a Közgyűlés a kiadások készpénzben történő teljesítésének esetköreit határozhatja meg.

1. **Az indokolás közzététele, nyilvánossága**

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20. § (3) bekezdése alapján az önkormányzati rendelet tervezetéhez tartozó, a megalkotását megelőzően rendelkezésre álló, végső előterjesztői indokolás Nemzeti Jogszabálytárban történő közzététele kötelező. A közzétett indokolás nyilvános. A jogszabály tervezetéhez tartozó indokolás kötelező erővel nem rendelkezik. A jogszabály értelmezésekor figyelmen kívül kell hagyni a jogszabály tervezetéhez tartozó indokolás jogszabályszöveggel ellentétes részét.

1. **A javasolt szabályozás és az európai uniós jogból eredő kötelezettségek összhangja, valamint a Jat. 20. §-a szerinti egyeztetési kötelezettség**

Az önkormányzati rendelet nem esik a Jat. 18. § (2) bekezdésének hatálya alá.