**Szám:** ÖNK/1-9/2024.

**E L Ő T E R J E S Z T É S**

##### **Veszprém Megyei Jogú Város Önkormányzatának**

**2024. szeptember 26-i**

**Közgyűlésére**

**Tárgy:** Döntés Veszprém város egyesközterületeinek elnevezéséről

#### **Előterjesztő:** Porga Gyula polgármester

**Az előkészítésért felelős köztisztviselő:** Kovács Zoltán irodavezető

Leimeiszterné Takács Mariann csoportvezető, az Utcanévi Munkacsoport titkára

**Az előterjesztést megtárgyalta:** Veszprém MJV Önkormányzata Közgyűlésének:

Városstratégiai és Városmarketing Bizottsága

Közjóléti Bizottsága

Ügyrendi és Igazgatási Bizottsága

A döntések meghozatala **egyszerű** többséget igényel.

**Az előterjesztés törvényességi felülvizsgálatát végezte:**

|  |  |
| --- | --- |
|  | dr. Lohonyai Bernadett  aljegyző, irodavezető |

**Tisztelt Közgyűlés!**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 3. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladat a közterületek elnevezése.

A közterületek elnevezésére vonatkozó szabályokat az Mötv. 14. § (2)-(3) bekezdése, valamint 14/A. §-a tartalmazza.

Közterület nem viselheti:

a) olyan személy nevét, aki a XX. századi önkényuralmi politikai rendszerek megalapozásában, kiépítésében vagy fenntartásában részt vett, vagy

b) olyan kifejezést vagy olyan szervezet nevét, amely a XX. századi önkényuralmi politikai rendszerre közvetlenül utal.

Közterület elnevezéseként nem alkalmazható:

a) ugyanazon településen vagy a fővárosban ugyanazon a kerületen belül azonos jellegű közterületre alkalmazandó azonos,

b) kormányrendeletben meghatározottak szerint a közterületek megkülönböztetését lehetővé tevő szabályokkal való ellentét miatt összetéveszthető, vagy

c) kormányrendeletben meghatározottak szerint a közterületek elnevezésére vonatkozó technikai feltételekkel ellentétes elnevezés.

Közterület élő személyről nem nevezhető el. Minden belterületi és olyan külterületi közterületet el kell nevezni, amely olyan ingatlanhoz vezet, amelyen az épített környezet alakításáról és védelméről szóló törvény szerinti épület található. Minden házszámmal ellátott épületen a tulajdonosnak fel kell tüntetnie a házszámot.

Minden elnevezett közterületet az elnevezése feltüntetésével kell megjelölni.

Veszprém Megyei Jogú Város Önkormányzata Közgyűlésének a közterületek elnevezéséről, a házszámozásról és Veszprém történetileg kialakult részeinek elnevezéséről szóló 18/2016. (VI. 29.) önkormányzati rendelet (a továbbiakban: rendelet) 2. § (3) és (5) bekezdése szerint, ha a közterület természetes személyről kerül elnevezésre, a teljes családi név mellett az utónév is az elnevezés részét képezi. A közterületnév kizárólag a természetes személy családi és utónevét tartalmazhatja. Kiemelkedő, köztiszteletben álló személyről, annak halála után 20 év elteltével lehet közterületet elnevezni.

A rendelet 9. § (3) bekezdése értelmében a közterület elnevezésére és az elnevezés megváltoztatására vonatkozó javaslatot az Utcanévi Munkacsoport készíti elő és a Munkacsoport véleményével ellátva, a polgármester terjeszti a Közgyűlés elé.

A magyarországi hivatalos földrajzi nevek megállapításáról és nyilvántartásáról szóló 303/2007. (XI. 14.) Korm. rendelet 3. § (1) bekezdése értelmében a földrajzi nevek megállapításával összefüggő feladatok ellátására a térképészetért felelős miniszter mellett Földrajzinév-bizottság működik. A Földrajzinév-bizottság véleményezi többek között a közterületneveket. A Földrajzinév-bizottság a feladatkörébe tartozó hivatalos földrajzi neveket illetően a javaslat benyújtásától számított 90 napon belül formál véleményt, melyről étesíti a javaslattevőt.

Az Utcanévi Munkacsoport 2023. november 30-án megtartott ülésén négy közterület elnevezésre tett javaslatot.

1. **Időszerű közterületi névigény Jutaspusztán (1986/23 hrsz.)**

A rendelet 13. § (1) bekezdése értelmében, amennyiben a magánút közterületi kapcsolódással rendelkezik, tulajdonosa kezdeményezheti az önkormányzatnál a magánút elnevezését.

A Veszprém 1986/23 helyrajzi számú ingatlan – kivett, közforgalom elől elzárt magánút – tulajdonosa kérelmet nyújtott be az Utcanévi Munkacsoporthoz, melyben ingatlana elnevezését kérte.



1. sz. térképvázlat

A magánút tulajdonosa a Platán sor elnevezést vetette fel, mivel az út melletti zöldsávban platánfákat telepített.

A Munkacsoport a „**Platán sor**” közterület elnevezést javasolja.

1. **Az  egykori Nagyállomás és a Balaton pláza épületei közt az Újtelep felé vezető átjáró elnevezése.**

Az Utcanévi Munkacsoport a **„Nagyállomás köz”** közterület elnevezést javasolja.

Indokolás:

*„A körülírt helyen a természetben létező, környezetétől jól elkülönülő, gyalogosan végigjárható köz, átjáró létezik. Szerepe az Újtelepnek, közelebbről az Arany János utca – Nap utca tájékának és a Budapest út belső szakaszának alkalmas, rövid összekötése. Helyrajzi elődje volt az a vasúti gyalogosfelüljáró, vasúti híd, amely 1941-től 1975-ig létezett ezen a nyomvonalon, és lehetővé tette könnyen elérni az Újtelep lakosságának a vasútállomás (Nagyállomás) dél felőli bejáratát.*

*Az elnevezendő átjáró jellegének (a név köznévi utótagjának) a köz megjelölést javasoljuk.*

*A közterület neveként (a név tulajdonnévi előtagjaként) a Nagyállomás nevet javasoljuk, amely a legalkalmasabb helyen örökítene meg egy tartós várostörténeti elemet: az 1896-ban épített és 1972-ben eredeti szerepétől ugyan megfosztott, de épületként ma is létező, jó állapotban lévő egykori vasútállomás emlékét. Utcanévtani párja városunkban a hasonló okokból indítványozott Kisállomás utca (1992). Az ilyen várostörténeti-helyismereti emlékállításnak megvan a honismereti indoka. Szerepe lehetne itt a fontos helyrajzi pont azonosítását szolgáló, szomszédos járműparkolónak a méltatlanul egy üzemanyagtöltő állomásról való megnevezése kiváltására is.*

*A javasolt Nagyállomás köz déli kijárataként a Balaton pláza nyugat felőli tagját képező épület előtt levezető és a Budapest útra kivivő lépcső jelölhető meg.”*



2. sz. térképvázlat

1. **Az Óváros tér felől a Ranolder térre vezető lépcső elnevezése (78 hrsz.)**

A Munkacsoport az alábbi javaslatot fogalmazta meg:

*„A hátán az Óváros teret hordozó Piacdomb a történelmi belváros szívének tekinthető. Fő átmenő útvonala a Vár felé a Rákóczi Ferenc utca – Óváros tér – Vár utca vonala. Körben a Piacdombon az Ostrom lépcső (elnevezve: 1907), a Sörház lépcső (neve hivatalosan megújítva: 2020), a Francsics lépcső (elnevezve: 1987) és a most tárgyalandó, jelenleg névtelen lépcső mutatják, hogy valóban, a környezetéből enyhén kiemelkedő dombról van szó.*

*A lépcsőnek a II. világháború előtt Diák lépcső volt a hivatalos neve, feltehetőleg a Várba járó diákoknak a Jókai Mór utca és a Vár közti forgalmára utalva. Az utcanév adásának és későbbi elenyészésének részletei feltáratlanok, a név használatának kiszorulása bizonyára összefügg azzal, hogy nincs rászámozva ingatlan.*

*Utóbb felmerült, hogy ezt az 1824-ben létesült lépcsőt építtetőjéről, Márkus József (1763--1834) ezredeskapitány, városi polgárról kellene elnevezni. Sőt, egy Márkusról szóló kisméretű kiadvány (Veress D. Csaba: Eőri Márkus József ezredeskapitány, 1763--1834, Veszprém, évszám nélkül [1999?]) Asztalos István által jelzett előszava már tényként említi ezt(!), holott maga a mű Diák lépcsőnek írja, közlének nevezi.*

*Munkacsoportunkban 2018-ban már terítéken volt az ügy. Akkor az a vélemény alakult ki, hogy Márkus József érdemei végül is nem tekinthetők olyan mértékűnek, melyek miatt a történelmi városközpontban, kiemelten frekventált helyen feltétlenül közterületnek kellene viselnie a nevét. Utcanévtanilag tehát szerencsésebb lenne a korábban már létezett* ***Diák lépcső*** *utcanevet feleleveníteni. (Márkus József emlékezetét más módon, pl. valamely emlékjel vagy felirat által is meg lehetne jeleníteni.)”*



3. sz. térképvázlat

1. **A Kiskőrösi utca elágazásának utcanévtani rendezése**

A Munkacsoport az alábbi javaslatot fogalmazta meg:

*„A Kiskőrösi utca újabb ága erős fordulóval a Fejes-völgyi Kőhídon át, az állatkert mögött a Vadaspark úthoz (névadása: 2012) fut ki.*

*Javasoljuk új utcanév adását, melynek során a környékbeli történeti helyrajzi név- állományt indítványozzuk figyelembe venni. Jelesül a Nyúlkertek, a Kisdűlő, hajdani itteni külterületi dűlőneveket javasoljuk névadóknak tekinteni. Eszerint az újabb utcaág a* ***Nyúlkerti út*** *nevet kaphatná. Ilyen értelmű utcanévadással a város szélén újabb helytörténeti értékű és stílusában is illeszkedő utcanévvel gazdagodna városunk közterületi névállománya.”*



4. sz. térképvázlat

Az Utcanévi Munkacsoport javaslatait megküldte az országos Földrajzinév-bizottság részére.

A Földrajzinév-bizottság a 127. ülésén a Platán sor, Nagyállomás köz, Diák lépcső, valamint a Nyúlkerti út elnevezéseket támogatta.

A rendelet 12. § (1) bekezdése alapján új közterület elnevezését tartalmazó utcanévtáblát három hónapon belül el kell helyezni.

Kérem a Tisztelt Közgyűlést, hogy az előterjesztést megtárgyalni és a határozati javaslatokat jóváhagyni szíveskedjen.

**Veszprém,** 2024. szeptember 10.

**Porga Gyula**

**1. HATÁROZATI JAVASLAT**

**Veszprém Megyei Jogú Város Önkormányzata Közgyűlésének**

**…/2024. (….) határozata**

**a Veszprém 1986/23 helyrajzi számú ingatlan elnevezéséről**

Veszprém Megyei Jogú Város Önkormányzatának Közgyűlése megtárgyalta a *„Döntés Veszprém város egyes közterületeinek elnevezéséről”* című előterjesztést, és az alábbi döntést hozta:

1. Veszprém Jogú Város Önkormányzatának Közgyűlése a Veszprém 1986/23 helyrajzi számú kivett közforgalom elől elzárt magánutat **Platán sornak** nevezi el.
2. Veszprém Megyei Jogú Város Önkormányzatának Közgyűlése felkéri a jegyzőt, hogy a közterület elnevezéssel összefüggő intézkedéseket (érintettek tájékoztatása, utcanévtábla elkészíttetése és elhelyezés) tegye meg.

**Határidő:** 2. pont: Érintettek értesítése: 2024. október 15.

Utcanévtábla elhelyezése: 2024. december 26.

**Felelős:** dr. Dancs Judit jegyző

**A végrehajtás előkészítéséért felelős köztisztviselők:**

Kovács Zoltán irodavezető

**Veszprém,** 2024. szeptember 26.

|  |  |
| --- | --- |
| **Porga Gyula s.k.**  polgármester | **dr. Dancs Judit s.k.**  jegyző |

**2. HATÁROZATI JAVASLAT**

**Veszprém Megyei Jogú Város Önkormányzata Közgyűlésének**

**…/2024. (….) határozata**

**az egykori Nagyállomás és a Balaton pláza épületei közt az Újtelep felé vezető átjáró elnevezéséről**

Veszprém Megyei Jogú Város Önkormányzatának Közgyűlése megtárgyalta a *„Döntés Veszprém város egyes közterületeinek elnevezéséről”* című előterjesztést, és az alábbi döntést hozta:

1. Veszprém Jogú Város Önkormányzatának Közgyűlése azegykori Nagyállomás és a Balaton pláza épületei közt az Újtelep felé vezető – a határozat mellékletében pirossal jelölt – átjárót **Nagyállomás köznek** nevezi el.
2. Veszprém Megyei Jogú Város Önkormányzatának Közgyűlése felkéri a jegyzőt, hogy a közterület elnevezéssel összefüggő intézkedéseket (érintettek tájékoztatása, utcanévtábla elkészíttetése és elhelyezés) tegye meg.

**Határidő:** 2. pont: Érintettek értesítése: 2024. október 15.

Utcanévtábla elhelyezése: 2024. december 26.

**Felelős:** dr. Dancs Judit jegyző

**A végrehajtás előkészítéséért felelős köztisztviselők:**

Kovács Zoltán irodavezető

**Veszprém,** 2024. szeptember 26.

|  |  |
| --- | --- |
| **Porga Gyula s.k.**  polgármester | **dr. Dancs Judit s.k.**  jegyző |

**3. HATÁROZATI JAVASLAT**

**Veszprém Megyei Jogú Város Önkormányzata Közgyűlésének**

**…/2024. (….) határozata**

**a Veszprém 78 helyrajzi számú, az Óváros tér felől a Ranolder térre vezető lépcső elnevezéséről**

Veszprém Megyei Jogú Város Önkormányzatának Közgyűlése megtárgyalta a *„Döntés Veszprém város egyes közterületeinek elnevezéséről”* című előterjesztést, és az alábbi döntést hozta:

1. Veszprém Jogú Város Önkormányzatának Közgyűlése a Veszprém 78 helyrajzi számú – kivett helyi közút (funkció: járda) elnevezésű –, az Óváros tér felől aRanoldertérre vezető lépcsőt **Diák lépcsőnek** nevezi el.
2. Veszprém Megyei Jogú Város Önkormányzatának Közgyűlése felkéri a jegyzőt, hogy a közterület elnevezéssel összefüggő intézkedéseket (érintettek tájékoztatása, utcanévtábla elkészíttetése és elhelyezés) tegye meg.

**Határidő:** 2. pont: Érintettek értesítése: 2024. október 15.

Utcanévtábla elhelyezése: 2024. december 26.

**Felelős:** dr. Dancs Judit jegyző

**A végrehajtás előkészítéséért felelős köztisztviselők:**

Kovács Zoltán irodavezető

**Veszprém,** 2024. szeptember 26.

|  |  |
| --- | --- |
| **Porga Gyula s.k.**  polgármester | **dr. Dancs Judit s.k.**  jegyző |

**4. HATÁROZATI JAVASLAT**

**Veszprém Megyei Jogú Város Önkormányzata Közgyűlésének**

**…/2024. (….) határozata**

**a Kiskőrösi utcának a Fejes-völgyi Kőhídon át, az állatkert mögött a Vadaspark kifutó ága elnevezéséről**

Veszprém Megyei Jogú Város Önkormányzatának Közgyűlése megtárgyalta a *„Döntés Veszprém város egyes közterületeinek elnevezéséről”* című előterjesztést, és az alábbi döntést hozta:

1. Veszprém Jogú Város Önkormányzatának Közgyűlése a Kiskőrösi utca – a határozat mellékletében pirossal jelölt – újabb ágát, amely erős fordulóval a Fejes-völgyi Kőhídon át, az állatkert mögött a Vadaspark úthoz fut ki, **Nyúlkerti útnak** nevezi el.
2. Veszprém Megyei Jogú Város Önkormányzatának Közgyűlése felkéri a jegyzőt, hogy a közterület elnevezéssel összefüggő intézkedéseket (érintettek tájékoztatása, utcanévtábla elkészíttetése és elhelyezés) tegye meg.

**Határidő:** 2. pont: Érintettek értesítése: 2024. október 15.

Utcanévtábla elhelyezése: 2024. december 26.

**Felelős:** dr. Dancs Judit jegyző

**A végrehajtás előkészítéséért felelős köztisztviselők:**

Kovács Zoltán irodavezető

**Veszprém,** 2024. szeptember 26.

|  |  |
| --- | --- |
| **Porga Gyula s.k.**  polgármester | **dr. Dancs Judit s.k.**  jegyző |